Worcester Christian Church - Children
Die Kinderkerk se doel is: Om ons kinders op te rig in die Woord van God sodat hulle Hom sal leer ken en liefhê as hulle Hemelse Pappa. Met aanbidding leer ons hulle om 'n intieme verhouding met die Here te bou en met uitreike word ons God wat voorsien en genees uitgeleef!
Doelgerig pak ons die jaar aan en ondersoek: Wie is ek in Jesus? Wanneer ek Jesus kies as my Verlosser, my Rots, my Anker ... Wat beteken dit vir my as wedergeborene? Wat is my identiteit? Verander my identiteit?
In die kurrikulum van 25 temas word elke kind bewus gemaak van Jesus se liefde en hoe dit in sy lewe rhema word wanneer die vyand se leuens omtrent onsself blootgelê word.
WOORD VIR KINDERKERK
Wil jy dalk betrokke raak?
Vir elke klassie het ons 'n assistent en aanbieder. Ons voorsien die materiaal wat benodig word vir die klas. Die aanbieder kom sien Riana in die week, voor die betrokke Sondag en die materiaal wat voorsien word, word deurgewerk. Die assistent help die aangeduide Sondag in die klassie en sorg dat al die voorbereide materiaal uitgepak is. Die diensbeurt is twee agtereenvolgende Sondae en dan eers weer na vier Sondae is die volgende diensbeurt. Dit beteken dat die diensbeurte maksimum vier keer per kwartaal is.
Kontak Riana 083 659 7203 of stuur 'n epos.
Pearls (3 & 4 jaar) Hungry Hearts (5, 6 & 7 jaar) Arrows (gr 2 & 3)
Warriors (gr 4 & 5) Benjamin Generation (gr 6 & 7)